india vs new zealand 3rd t20, india scores 67 runs in rain effected match
8 ఓవర్లలో కివీస్ లక్ష్యం 68 పరుగులు
సిరీస్ విజేతను తేల్చే మూడో టీ20లో భారత జట్టు నిర్ణీత 8 ఓవర్లో 5 వికెట్ల నష్టానికి 67 పరుగులు చేసింది. వర్షం కారణంగా టాస్ ఆలస్యం కావడంతో మ్యాచ్‌ను 8 ఓవర్లకు కుదించారు.
TNN | Updated:
Nov 7, 2017, 10:13PM IST
తిరువనంతపురం : సిరీస్ విజేతను తేల్చే మూడో టీ20లో భారత జట్టు నిర్ణీత 8 ఓవర్లో 5 వికెట్ల నష్టానికి 67 పరుగులు చేసింది. వర్షం కారణంగా టాస్ ఆలస్యం కావడంతో మ్యాచ్&zwnj;ను 8 ఓవర్లకు కుదించారు. టాస్ గెలిచిన కివీస్ కెప్టెన్ విలియమ్సన్ ఫీల్డింగ్ ఎంచుకున్నాడు. కివీస్ బౌలర్లు తెలివిగా స్లో బంతులను విసిరి భారీ షాట్లకు యత్నించిన బ్యాట్స్&zwnj;మెన్&zwnj;ను బుట్టలో వేసుకున్నారు. చక్కటి బంతులతో పరుగులు ఇవ్వకుండా కట్టడి చేశారు. ఓవర్లు తక్కువగా ఉండటంతో హిట్టింగ్ చేసే ప్రయత్నంలో టాప్ ఆర్డర్ బ్యాట్స్&zwnj;మెన్ వెనువెంటనే ఔటయ్యారు. దీంతో భారత్ ఓ మాదిరి స్కోరుకే పరిమితమైంది.
సౌథీ వేసిన ఇన్నింగ్స్ మూడో ఓవర్లో భారత్ వరుస బంతుల్లో ఓపెనర్ల వికెట్లను కోల్పోయింది. మూడో బంతికి శిఖర్ ధావన్ భారీ షాట్&zwnj;కు యత్నించి ఔటయ్యాడు. మరుసటి బంతికే రోహిత్ శర్మ కూడా కాస్త ఎత్తులో వచ్చిన బంతిని హిట్ చేయబోయి క్యాచ్ అవుట్&zwnj; అయ్యాడు. వీరిద్దరూ శాంట్నర్&zwnj;కే క్యాచ్ ఇచ్చి పెవిలియన్ చేరారు.